୨୦ଟି ଫୋନ୍ ବ୍ୟବହାର କରନ୍ତି ଗୁଗୁଲ୍ ସିଇଓ ସୁନ୍ଦର ପିଚାଇ, ଜାଣନ୍ତୁ ଏହାର କାରଣ
ନୂଆଦିଲ୍ଲୀ,୧୫।୨: ଏକା ସାଙ୍ଗରେ ୨୦ଟି ମୋବାଇଲ ବ୍ୟବହାର କରନ୍ତି ଗୁଗୁଲ୍ ସିଇଓ ସୁନ୍ଦର ପିଚାଇ। ଏକ ସାକ୍ଷାତକାର ସମୟରେ ସେ ଏହି ଖୁଲାସା କରିଛନ୍ତି। ଏହାର କାରଣ ମଧ୍ୟ ସେ କହିଛନ୍ତି, ଯାହା ସାଧାରଣ ଲୋକମାନେ ମଧ୍ୟ ନିଜ ସହିତ ତୁଳନା କରିପାରିବେ।

ସୁନ୍ଦର କୁହନ୍ତି, ଏହା ତାଙ୍କର ଦୈନିକ କାର୍ଯ୍ୟ ଅଟେ। ବିଭିନ୍ନ କମ୍ପାନୀର ଫୋନ୍ ସବୁ ଦୈନିକ ଯାଞ୍ଚ କରିଥାନ୍ତି। ଏହାଦ୍ୱାରା ସେ ଜାଣିପାରନ୍ତି ଯେ, ଗୁଗୁଲ୍ ସମସ୍ତ ଫୋନରେ ସଠିକ ଭାବେ କାର୍ଯ୍ୟ କରୁଛି କି ନାହିଁ।

ଏହାବାଦ ତାଙ୍କ ପିଲାମାନଙ୍କର ୟୁଟ୍ୟୁବ୍ ଦେଖନ୍ତି କି ନାହିଁ ପ୍ରଶ୍ନର ଉତ୍ତରରେ ସୁନ୍ଦର ଉଭୟ ବୈଷୟିକ ସାକ୍ଷରତା ଏବଂ ଦାୟିତ୍ବପୂର୍ଣ୍ଣ ବ୍ୟବହାର ଉପରେ ଗୁରୁତ୍ୱାରୋପ କରିଥିଲେ। ଯୁବ ମନ ଉପରେ ଟେକ୍ନୋଲୋଜିର ପ୍ରଭାବକୁ ନେଇ ବ୍ୟାପକ ସାମାଜିକ ଚିନ୍ତାଧାରା ଉପରେ ପ୍ରତିଫଳିତ କରି ଆତ୍ମ-ସୀମାବଦ୍ଧ ନିୟନ୍ତ୍ରଣ ଗୁଡ଼ିକ ଆବଶ୍ୟକତା ଉପରେ ସେ ଆଲୋକପାତ କରିଥିଲେ।

ଏହା ସହିତ ସେ କିପରି ତାଙ୍କ ଆକାଉଣ୍ଟକୁ ସୁରକ୍ଷିତ ରଖନ୍ତି ସେ ବିଷୟରେ ପିଚାଇ ମଧ୍ୟ ଆଲୋଚନା କରିଥିଲେ। ସେ କହିଛନ୍ତି ଯେ ସେ ନିଜ ପାସୱାର୍ଡକୁ ବାରମ୍ବାର ପରିବର୍ତ୍ତନ କରନ୍ତି ନାହିଁ ଏବଂ ଅତିରିକ୍ତ ସୁରକ୍ଷା ପାଇଁ ଦୁଇ ପର୍ଯ୍ୟାୟ ବିଶିଷ୍ଟ ସୁରକ୍ଷା ପ୍ରଣାଳୀ ଉପରେ ନିର୍ଭର କରନ୍ତି। ବାରମ୍ବାର ପାସୱାର୍ଡ ପରିବର୍ତନ ଅପେକ୍ଷା ଦୁଇ ପର୍ଯ୍ୟାୟ ସୁଖ୍ୟା ପ୍ରଣାଳୀ ଅଧିକ ନିରାପଦ ଅଟେ। ଯେତେବେଳେ ଆପଣ ପାସୱାର୍ଡଗୁଡ଼ିକୁ ବାରମ୍ବାର ପରିବର୍ତ୍ତନ କରନ୍ତି, ସେତେବେଳେ ଆପଣ ସେମାନଙ୍କୁ ମନେରଖିବାରେ ଅସୁବିଧାର ସମ୍ମୁଖୀନ ହୁଅନ୍ତି। ତେଣୁ ଦୁଇ ପର୍ଯ୍ୟାୟ ବିଶିଷ୍ଟ ସୁରକ୍ଷା ପ୍ରଣାଳୀ ଚୟନ କରିବା ସର୍ବଦା ଭଲ।